CELEX: C2005/132/15
Language: lt
Date: 2005-05-28 00:00:00
Title: 2005 m. kovo 17 d. Teisingumo Teismo sprendimas (trečioji kolegija), Byloje C-228/03 (dėl Korkein oikeus prašymo priimti prejudicinį sprendimą): Gillette Company, Gillette Group Finland Oy prieš LA-Laboratories Ltd Oy (Prekių ženklai — Direktyva 89/104/EEB — 6 straipsnio 1 dalies c punktas — Prekių ženklo suteikiamos apsaugos apribojimas — Trečiosios šalies naudojamas prekių ženklas, kai būtina nurodyti prekės ar paslaugos paskirtį)

28.5.2005   
            
            
               LT
            
            
               Europos Sąjungos oficialusis leidinys
            
            
               C 132/8
            
         
      TEISINGUMO TEISMO SPRENDIMAS
   
   (trečioji kolegija)
   2005 m. kovo 17 d.
   Byloje C-228/03 (dėl Korkein oikeus prašymo priimti prejudicinį sprendimą): Gillette Company, Gillette Group Finland Oy prieš LA-Laboratories Ltd Oy
       (1)
   
   (Prekių ženklai - Direktyva 89/104/EEB - 6 straipsnio 1 dalies c punktas - Prekių ženklo suteikiamos apsaugos apribojimas - Trečiosios šalies naudojamas prekių ženklas, kai būtina nurodyti prekės ar paslaugos paskirtį)
   (2005/C 132/15)
   Proceso kalba: suomių
   Byloje C-228/03 dėl Korkein oikeus (Suomija) 2003 m. gegužės 23 d. sprendimu, kurį Teisingumo Teismas gavo 2003 m gegužės 26 d., pagal EB sutarties 234 straipsnį pateikto prašymo priimti prejudicinį sprendimą byloje Gillette Company, Gillette Group Finland Oy prieš LA-Laboratories Ltd Oy, Teisingumo Teismas (trečioji kolegija), kurį sudaro kolegijos pirmininkas A. Rosas ir teisėjai A. Borg Barthet, S. von Bahr, U. Lõhmus, A. Ó Caoimh (pranešėjas), generalinis advokatas: A. Tizzano, sekretorius: R. Grass, 2005 m. kovo 17 d. priėmė sprendimą, kurio rezoliucinėje dalyje nurodyta:
   
               1)
            
            
               Prekių ženklo naudojimo teisėtumas pagal 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti 6 straipsnio 1 dalies c punktą priklauso nuo to, ar šis naudojimas yra būtinas nurodyti prekės paskirtį.
               Kai trečioji šalis naudoja prekių ženklą, kurio savininkė ji nėra, toks naudojimas yra būtinas nurodyti šios trečiosios šalies pardavinėjamos prekės paskirtį tuomet, kai toks naudojimas praktiškai yra vienintelis būdas perduoti visuomenei suprantamą ir visą informaciją apie šią paskirtį, siekiant išsaugoti sąžiningą konkurencijos sistemą šios prekės rinkoje.
               Prašymą priimti prejudicinį sprendimą pateikęs teismas turi patikrinti, ar pagrindinėje byloje toks naudojimas yra būtinas, atsižvelgiant į visuomenės, kuriai skirta nagrinėjamos trečiosios šalies pardavinėjama prekė, pobūdį.
               Kadangi Direktyvos 89/104 6 straipsnio 1 dalies c punktas nedaro skirtumo tarp galimų prekių paskirčių vertinant prekių ženklo naudojimo teisėtumą, prekių ženklų naudojimo teisėtumo, būtent priedų ar atsarginių dalių atžvilgiu, vertinimo kriterijai nesiskiria nuo tų, kurie taikomi kitoms prekių galimų paskirčių kategorijoms.
            
         
               2)
            
            
               „Sąžiningos praktikos“ sąlyga Direktyvos 89/104 6 straipsnio 1 dalies c punkto prasme iš esmės yra pareigos sąžiningai elgtis teisėtų prekių ženklo savininko interesų atžvilgiu išraiška.
               Prekių ženklo naudojimas neatitinka sąžiningos praktikos pramoninėje ar komercinėje veikloje, jeigu tai, pavyzdžiui:
               
                           —
                        
                        
                           buvo padaryta taip, kad galima pamanyti, jog trečioji šalis ir prekių ženklo savininkas yra komerciškai susiję;
                        
                     
                           —
                        
                        
                           paveikia prekių ženklo vertę, nesąžiningai naudojantis jo skiriamuoju požymiu arba geru vardu;
                        
                     
                           —
                        
                        
                           minėtą prekių ženklą diskredituoja arba šmeižia;
                        
                     
                           —
                        
                        
                           arba kai trečioji šalis savo prekę pateikia kaip prekių ženklu, kurio savininkė ji nėra, žymimos prekės imitaciją arba reprodukciją.
                        
                     Aplinkybė, kad trečioji šalis naudoja prekių ženklą, kurio savininkė ji nėra, siekdama nurodyti jos prekiaujamos prekės paskirtį, nebūtinai reiškia, kad ji pastarąją prekę pristato kaip turinčią tą pačią kokybę, kaip ir minėtu prekių ženklu pažymėtos prekės kokybė, arba jos charakteristikas — kaip ekvivalentiškas minėtu prekių ženklu pažymėtos prekės charakteristikoms. Šis pristatymas priklauso nuo bylos aplinkybių, todėl prašymą priimti prejudicinį sprendimą pateikęs teismas, remdamasis pagrindinės bylos aplinkybėmis, turi įvertinti galimą jo buvimą.
               Galimybė, jog trečiosios šalies pardavinėjama prekė pristatoma kaip turinti tą pačią kokybę, kaip ir prekių ženklu, kurį ji naudoja, pažymėtos prekės kokybė, arba kad jos charakteristikos — ekvivalentiškos prekių ženklu, kurį ji naudoja pažymėtos prekės charakteristikoms, yra veiksnys, į kurį prašymą priimti prejudicinį sprendimą pateikęs teismas turi atsižvelgti tikrindamas, ar šis naudojimas atitinka sąžiningą praktiką pramoninėje ar komercinėje veikloje.
            
         
               3)
            
            
               Tokiu atveju, kai trečioji šalis, naudodama prekių ženklą, kurio savininkė ji nėra, prekiauja ne tik atsarginėmis dalimis ar priedais, bet taip pat preke, su kuria numatytas atsarginių dalių arba priedų naudojimas, toks naudojimas patenka į Direktyvos 89/104 6 straipsnio 1 dalies c punkto taikymo sritį su sąlyga, kad jis būtinas nurodyti jos pardavinėjamos prekės paskirtį ir atitinka sąžiningą praktiką pramoninėje ar komercinėje veikloje.
            
         
      (1)  OL C 171, 2003 7 19.